আলাপ:বাংলাদেশের মুক্তিযুদ্ধে যারা অবদান রেখেছেন - Wikipedia

# আলাপ:বাংলাদেশের মুক্তিযুদ্ধে যারা অবদান রেখেছেন

### উইকিপিডিয়া, মুক্ত বিশ্বকোষ থেকে

নিবন্ধটির সমস্যা হল, কে ঠিক করছে যে এই নিবন্ধে কার কার নাম যুক্ত হবে? অবদান রাখা -এটা খুব general একটা বিষয় , হাজার হাজার মানুষ অবদান রেখেছেন। তাঁদের মধ্যে কে এখানে অন্তর্ভূক্ত হবেন আর কে হবেন না, সেটা কে নির্ধারণ করছে? --রাগিব (আলাপ | অবদান) ২৩:৪৭, ১৫ আগস্ট ২০০৬ (UTC)

  উৎসনির্দেশ। মুক্তিযুদ্ধের ওপর প্রচুর authoritative বই আছে। সেগুলোকে supporting source হিসেবে ব্যবহার করলে সম্ভবত কারও কোন আপত্তি থাকবে না। --অর্ণব (আলাপ | অবদান) ২৩:৫২, ১৫ আগস্ট ২০০৬ (UTC)

    তথ্যনির্দেশ থাকুক, কিন্তু তার পরেও, আমার প্রশ্ন হল, হাজার হাজার মানুষের তালিকা তো কখনই বিশ্বকোষীয় না (see উইকিপিডিয়া কী নয়?।

      Wikipedia is not an indiscriminate collection of items of information. That something is 100% true does not mean it is suitable for inclusion in an encyclopedia.

    এই নিবন্ধে কে থাকবে কে থাকবেনা সেটা সঙ্গত কারণেই নিবন্ধ লেখকের মতামতের উপর নির্ভর করছে। অবদান এর সংজ্ঞা কী? যুদ্ধ করা? তাহলে লাখ খানেক মুক্তিযোদ্ধার সবার নাম দিতে হবে। নেতৃত্ব দেয়া? তাহলে সব সেক্টর কমান্ডার, সব মুক্তিবাহিনী দলের নেতা, সব আওয়ামী লীগ নেতার নাম যুক্ত হবে? জর্জ হ্যারিসন বাদ যাবে না থাকবে? এই জন্য নিবন্ধটি POV সমস্যায় জর্জরিত হতে পারে। যেহেতু বাংলাদেশের স্বাধীনতা যুদ্ধ নিবন্ধে এমনিতেই অনেক আলোচনা থাকবে, তাই এই নিবন্ধে এরকম subjective তালিকা তৈরী করার আমি চরম বিরোধিতা করছি। --রাগিব (আলাপ | অবদান) ২৩:৫৬, ১৫ আগস্ট ২০০৬ (UTC)
      আমি "চরম বিরোধিতা"র পক্ষপাতী নই। :-) আমি মনে করি তালিকাটা যদি ঠিকভাবে উৎসনির্দেশ করে লেখা যায়, এবং এর scope (যে সমস্যাটার কথা আপনি বলছেন) যদি define করে নেওয়া যায়, তবে হয়ত এটা একটা useful তালিকা হতেও পারে। --অর্ণব (আলাপ | অবদান) ০০:০১, ১৬ আগস্ট ২০০৬ (UTC)

      শুনেছি স্বাধীনতার পরে মুক্তিযোদ্ধা পরিচয় গ্রহণ করার জন্য একটি ফর্ম বিলি করা হয়, যা জমা দিলেই মুক্তিযোদ্ধা পরিচিতি পাওয়া গেছে। ওটাতে যাচাইয়ের তেমন উদ্যোগ ছিলো না। মনে হচ্ছে, এই নিবন্ধ অনেকটা সেরকম পরিচিতির একটা সু্যোগ হিসেবে থেকে যেতে পারে। উৎস নির্দেশ করলে হয়তো ব্যাপারটা কাটে, কিন্তু একটা বিষয়ে আমার ঘোর আপত্তি। নিবন্ধের নাম যদি হয়, বাংলাদেশের মুক্তিযুদ্ধে যারা অবদান রেখেছেন, তবে সেটা কি অত্যন্ত গুরুত্বপূর্ণ অবদান বোঝাচ্ছে ? নাকি পক্ষে যেকোনো মাপের অবদান। যেমন আমি একজনকে চিনি যিনি ডাক্তার হিসেবে অজস্র মুক্তিযোদ্ধার চিকিৎসা করেছেন। পরিশ্রম করলে এই ঘটনার যাচাইযোগ্য সূত্র হয়তো পাওয়াও যেতে পারে, সেক্ষেত্রে তার নাম এখানে দেওয়া যাবে ? এভাবে লক্ষলোকের ভুক্তি বিশ্বকোষে থাকবে ? আবার এরকম একটি নিবন্ধ থাকা স্বত্তেও তার নাম না দেয়াটা তার অবদানের প্রতি অবমাননা। অন্যদিকে "শেখ মুজিবুর রহমান" "মেজর জিয়াউর রহমান" এনাদের নাম আলাদা করে এখানে উল্লেখ না করলেও তাদের নিবন্ধ পড়ে জানা যাবে তারা অবদান রেখেছেন কিনা। আর "স্বৈরাচার-বিরোধী আন্দোলনে যারা অবদান রেখেছেন" বা "৯৬ এর অসহযোগ আন্দোলনে ..." বা "রাজাকারদের লিস্ট" এগুলো কি রাখা সম্ভব? আমি একতরফাভাবে এখনো বাংলাদেশের মুক্তিযুদ্ধে যারা অবদান রেখেছেন নিবন্ধ মুছে ফেলা বা না ফেলার কথা বলতে পারছি না। আরো যুক্তি পরামর্শ দরকার। আমি অনেকদিন ধরে সকল মুক্তিযোদ্ধার নাম সংগ্রহ করে এখানে দেয়া যায় কিনা ভাবছিলাম। আরো ভাবতে হবে। ইংরেজি উইকিতে কি সিদ্ধান্ত এ ব্যাপারে, জানা যেতে পারে। আরো কেউ যুক্তিসহকারে মন্তব্য করুন। --Amr ১৫:০৪, ৬ সেপ্টেম্বর ২০০৬ (UTC)

        সকল মুক্তিযোদ্ধার প্রতি শ্রদ্ধা রেখে বলছি যে, লক্ষ লক্ষ মুক্তিযোদ্ধার নামের তালিকা রাখা বিশ্বকোষের কাজ বলে আমার মনে হয় না। তাছাড়া এটা এই পরিসরে সম্ভবও না। উইকিতে বীরশ্রেষ্ট, বীর বিক্রম, বীর উত্তম, বীর প্রতিকদের তালিকা আছে। তাছাড়া যে সংগ্রামের মধ্যে একটি দেশ স্বাধীন হ্য়, সেক্ষেত্রে তালিকা করাটাই আমার কাছে অসম্ভব বলে মনে হয়। কারণ সবাই কোন না কোন ভাবে মুক্তিযুদ্ধের সাথে জড়িত ছিলেন ( রাজাকাররা ছাড়া, যাদের সংখ্যা মোট জনসংখ্যার তুলনায় নগন্য ছিল বলেই আমার মনে হয়)। আমার মনে হয় আমাদের এই নিবন্ধটি সরিয়ে ফেলা উচিত। কেউ যদি মনে করেন এটা মুক্তিযোদ্ধাদের প্রতি আমাদের অপমান বা এই ধরণের কিছু, তাহলে তিনি মারাত্বক ভুল করবেন। সকল আবেগ বিরাগের উপরে উঠে আমাদের উচিত এই নিবন্ধ সরিয়ে ফেলে মুক্তিযুদ্ধের উপর আরও নতুন তথ্য জোগার করে উইকিকে সমৃদ্ধ করে তোলা। এর পরিবর্তে আমরা মুক্তিযুদ্ধের সময়কার বিশেষ-বিশেষ যুদ্ধের ইতিহাস ও সেই ক্ষেত্রে মুক্তিযোদ্ধাদের বীরত্বের কাহানি তুলে ধরতে পারি।

তবে, যেকোন সিদ্ধান্তের আগের আরো আলোচনা করা যেতে পারে। মুনতাসির ২০:০৫, ১০ ডিসেম্বর ২০০৬ (UTC)

'http://bn.wikipedia.org../../../%E0%A6%AC/%E0%A6%BE/%E0%A6%82/%E0%A6%86%E0%A6%B2%E0%A6%BE%E0%A6%AA%7E%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A7%87%E0%A6%B0_%E0%A6%AE%E0%A7%81%E0%A6%95%E0%A7%8D%E0%A6%A4%E0%A6%BF%E0%A6%AF%E0%A7%81%E0%A6%A6%E0%A7%8D%E0%A6%A7%E0%A7%87_%E0%A6%AF%E0%A6%BE%E0%A6%B0%E0%A6%BE_%E0%A6%85%E0%A6%AC%E0%A6%A6%E0%A6%BE%E0%A6%A8_%E0%A6%B0%E0%A7%87%E0%A6%96%E0%A7%87%E0%A6%9B%E0%A7%87%E0%A6%A8.html' থেকে আনীত

##### Views

- নিবন্ধ
- আলোচনা
- বর্তমান সংশোধন

##### অনুসন্ধান